Държавен вестник, бр. 44, 2015 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  44
Представени са: съгласуване със „Софийска 
вода“ – АД, с № ТУ-2425 от 11.07.2014 г., договор за 
присъединяване на обекти с „ЧЕЗ Разпределение 
България“ – АД, № 1201732154 от 18.02.2014 г. и 
експертна оценка и геодезическо заснемане на 
съществуваща висока дървесна растителност, 
заверена от дирекция „Зелена система“ – СО, в 
съответствие с чл. 19, ал. 4 ЗУЗСО с № ЗС-94-Х-5 
от 29.07.2014 г. и становище на МОСВ – Басейнова 
дирекция –  Дунавски район, с център гр. Плевен, 
с № 4437 от 26.11.2014 г.
На основание чл. 128, ал. 2 ЗУТ проектът е 
съобщен на заинтересованите лица, като съгласно 
писмо № 6602-38/3 от 5.03.2015 г. на кмета на 
район „Панчарево“ е постъпило едно възражение 
с вх. № 6602-38/2 от 25.02.2015 г. от Главна ди­
рекция „Инфраструктура на отбраната“ относно 
поземлен имот с идентификатор 14831.6554.1560, 
който е в управление на Министерството на 
отбраната, и изразяващо несъгласие с предви­
деното уширение на новопредвидената улица, с 
която се засяга поземлен имот с идентификатор 
14831.6554.1560.
Проектът е съгласуван от отделите на НАГ. 
Същият е приет от ОЕСУТ по реда на чл. 128, 
ал. 7 ЗУТ с решение по протокол № ЕС-Г-25 от 
7.04.2015 г., т. 10, със служебно предложение да се 
представи становище на началника на СРИОСВ 
за необходимостта от извършване на екологична 
оценка, като след неговото предложение е пред­
ложено да бъде изпратен в СОС за одобряване 
на основание чл. 21, ал. 7 ЗОС.
С оглед на горната фактическа обстановка се 
установява от правна страна следното:
Искането за одобряване на проект за подробен 
устройствен план е направено от заинтересувани 
лица по смисъла на чл. 124а, ал. 5 във връзка с 
чл. 131, ал. 1 и ал. 2, т. 1 ЗУТ, а именно Христо 
Боянов Методиев, Димитър Славейков Коев и 
Ангел Олеков Иванов, като собственици на по­
землени имоти с идентификатори 14831.6554.2885, 
14831.6554.2886 и 14831.6554.2887 по КККР на 
с. Герман – предмет на плана, което се установява 
от представените в производството документи за 
собственост и скици от СГКК.
Спазени са административнопроизводстве­
ните правила при издаване на акта – сезиране 
на административния орган от заинтересовани 
лица по чл. 131, ал. 2, т. 1 ЗУТ със заявление по 
образец, одобрено е задание и е разрешено из­
работването на проект за ПУП от компетентния 
за това орган, внесен е проект и са изпълнени 
предписанията в допускането, проектът е съобщен 
на заинтересованите лица, същият е разгледан и 
приет от ОЕСУТ.
Спазени са материалноправните разпоредби 
на ЗУЗСО, ЗУТ и актовете по прилагането му.
Планът за регулация е изработен върху 
действаща кадастрална карта, с което е спазено 
изискването на чл. 115, ал. 1 и 2 ЗУТ. Имотите 
се урегулират за първи път, като регулационни­
те граници следват имотните такива на същите 
по кадастралната карта в съответствие с чл. 17, 
ал. 1 ЗУТ.
С плана за регулация се урегулира нова улица 
от о.т. 135 до о.т. 188 с цел осигуряване на лице 
(изход) към улица на новообразуваните УПИ 
I-2885 за спортен клуб, спорт и атракции, УПИ 
II-2886, 2887 за спортен клуб, кв. 57-нов, м. Зона 
за отдих – Панчарево – района на плажа, в съ­
ответствие с чл. 14, ал. 3, т. 1 и ал. 4 ЗУТ.
Уличната регулация се одобрява при спазване 
изискванията на чл. 80, ал. 1, 2, 3, 5 и Наредба 
№ 2 от 29.06.2004 г. за планиране и проектиране 
на комуникационно-транспортните системи на 
урбанизираните територии.
Предвиденото с проекта урегулиране на улица 
е мероприятие от публичен характер съгласно 
чл. 21, ал. 1 ЗОС, поради което компетентен да 
одобри проекта за ПУП в случая на основание 
чл. 21, ал. 7 ЗОС е Столичният общински съвет.
Новообразуваните УПИ ще позволят на 
собствениците им да ги използват съгласно ин­
вестиционните си намерения в съответствие с 
предвижданията на зоната по ОУП на СО.
По действащия ОУП на СО имотите – предмет 
на плана, попадат в устройствена зона „Зона за 
спорт и атракции, предимно в околоградския 
район“ (Са 2), проектният път попада в зона 
„Рекреационни гори и земи – зелена зона“. Пред­
виденото застрояване на обслужващи сгради е 
допустимо в тази устройствена зона съгласно 
приложението към чл. 3, ал. 2 ЗУЗСО. Показате­
лите на застрояване, отразени в матрицата върху 
плана, отговарят на предвидените в ОУП на СО.
C горното е спазено изискването на чл. 103, 
ал. 4 и чл. 104, ал. 1, изр. 2 ЗУТ.
С плана за застрояване се предвижда 2-етажно 
ниско като характер и свободностоящо като начин 
застрояване. Планът се одобрява при спазване 
изискванията на чл. 31, ал. 1 ЗУТ по отношение 
на изискуемите разстояния на жилищни сгради 
до вътрешните граници на УПИ.
Предвид горното с проекта за план за за­
строяване не се допускат намалени разстояния 
към съседни имоти и/или сгради, включително 
през улица.
Проектът е изработен при спазване изисква­
нията на Наредба № 8 от 2001 г. за обема и съ­
държанието на устройствените схеми и планове.
Изпълнени са изискванията в мотивирано­
то предписание за съгласуване на проекта със 
„Софийска вода“ – АД, и „ЧЕЗ Разпределение 
България“ – АД.
Спазено е изискването на чл. 19, ал. 4 ЗУЗСО, 
което се установява от представените заснемане 
и експертна оценка на съществуващата дървес­
на растителност, заверена от дирекция „Зелена 
система“ – СО.
Изпълнено е изискването на чл. 125, ал. 7 ЗУТ, 
което се установява от представеното становище 
на РИОСВ за преценяване на необходимостта 
от извършване на оценка на въздействието вър­
ху околната среда, от което е видно, че липсва 
необходимост от извършването на оценка на 
въздействието върху околната среда.